अफगानिस्तानको पीडादायी हार
टेस्ट क्रिकेटमा अफगानिस्तानको स्वप्निल प्रवेश शुक्रबार विश्व नम्बर एक टिम भारतको हातबाट पीडादायी हारमा टुंगेको छ । भारतले एक दिनभित्र अफगानिस्तानलाई दुईपल्ट अलआउट गर्‍यो । भारतले टेस्टमा डेब्यु गरेको अफगानलाई इनिङ्स र २ सय ६२ रन अन्तरले हरायो ।
बैंग्लोर — टेस्ट क्रिकेटमा अफगानिस्तानको स्वप्निल प्रवेश शुक्रबार विश्व नम्बर एक टिम भारतको हातबाट पीडादायी हारमा टुंगेको छ । भारतले एक दिनभित्र अफगानिस्तानलाई दुईपल्ट अलआउट गर्‍यो । भारतले टेस्टमा डेब्यु गरेको अफगानलाई इनिङ्स र २ सय ६२ रन अन्तरले हरायो ।दशकको गृहयुद्धमा फसेको अफगानिस्तानमा पछिल्लो समय क्रिकेट राष्ट्रिय खेल साबित भएको छ ।तर पहिलो ५ दिनको खेल अफगानिस्तानका लागि सर्वथा बिर्सनलायक रह्यो । रवीन्द्र जडेजाले ४ विकेट लिए र फलोअन परेको अफगानिस्तान दिनको अन्तिम सेसनमा १ सय ३ रन बनाएर अलआउट भयो । एम. चिन्नास्वामी मैदानमा अफगानिस्तानको दोस्रो इनिङ्स ३८.४ ओभरमात्र टिकेको थियो । अफगानी हसमतुल्लाह शाहिदीले सर्वाधिक ३६ रन बनाए । उनी नटआउट रहे ।यसअघि अफगानिस्तान आफ्नो पहिलो इनिङ्समा २७.५ ओभरमात्र टिकेर १ सय ९ रनमा अलआउट भयो । यसअघि भारतले पहिलो ब्याटिङ गर्दै ठोस ४ सय ७४ रन बनाएको थियो । टेस्ट क्रिकेटको इतिहासमा पूरा खेल दुई दिनमा सकिएको यो २१ औं पल्ट हो । यस्तै दुई इनिङ्स एकै दिनमा सकिएको भने चौथोपल्ट मात्र हो ।‘हामीसँगै निकै राम्रो टिम थियो, तर हामीले यसरी खेल्यौं । मलाई त विश्वास भइरहेको छैन,’ अफगान कप्तान अस्घर स्टानकजाईले भने, ‘टेस्ट क्रिकेट टान्टी–२० र वान डे भन्दा नितान्त फरक छ । आजको हार हाम्रो भविष्यको क्रिकेटका लागि राम्रो शिक्षा हुनेछ ।’ रविचन्द्रन आश्विनले अन्तिम खेलाडी वफादरलाई शून्यमा आउट गर्दै जित निश्चित पारे ।यसअघि उमेश यादवले ३ विकेट लिँदै अफगान माथिल्लोक्रम ध्वस्त पारेका थिए । शाहिदीले ८८ बल सामना गरेर अफगानिस्तानका लागि केही सुदृढ खेल प्रदर्शन गरे । जडेजाले १७ रनमा ४ विकेट लिएका हुन् । उनले अफगानिस्ताको पहिलो इनिङ्समा पनि चारै विकेट लिएका थिए । यसअघि भारतका लागि शिखर धवन र मुरली विजयले पहिलो विकेटमा १ सय ६८ रनको साभेदारी गरे ।